32001R1455
L 198/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1455/2001 НА СЪВЕТА
от 28 юни 2001 година
за изменение на Регламент (ЕО) № 1245/1999 относно общата организация на пазара на говеждо и телешко месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложение на Комисията,
като взе предвид становището на Европейския парламент (1),
като има предвид, че:
(1)
С цел да се позволи поддържането на традиционните дейности, свързани с говедовъдството, в Регламенти (ЕО) № 1452/2001 (2), (ЕО) № 1453/2001 (3) и (ЕО) № 1454/2001 (4) на Съвета, които съдържат специални мерки относно някои селскостопански продукти за подпомагане съответно на френските отвъдморски департаменти, на Азорските острови и островите Мадейра и на Канарските острови, се предвижда въвеждането на специфични ограничения за броя на животните, за които може да се изплащат специални премии, премии за крави с бозаещи телета и премии за клане.
(2)
Приложение I към Регламент (ЕО) № 1254/1999 (5) предвижда регионални горни граници за всяка държава-членка по отношение на специалната премия. Приложение II към горепосочения регламент предвижда национални горни граници за премиите, които се изплащат за крави с бозаещи телета. Тези горни граници не трябва да влизат в противоречие с въвеждането на горепосочените специфични ограничения относно броя на животните. Следователно е необходимо отсега нататък да се предвиди, че тези горни граници, в случая на Франция, Португалия и Испания, трябва да включват подпределни стойности, определени въз основа на броя на изплатените премии в рамките на една референтна година на производителите от френските отвъдморски департаменти, от Азорските острови и островите Мадейра и от Канарските острови и предназначени изключително за производителите от горепосочените региони. Останалите животни, за които може да се получават премии, до достигане на специфичните ограничения за броя на животните, на които се отпускат специални премии и премии за крави с бозаещи телета, въведени от Регламенти (ЕО) № 1452/2001, (ЕО) № 1453/2001 и (ЕО) № 1454/2001, се прибавят към броя на животните от приложения I и II към Регламент (ЕО) № 1254/1999,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1254/1999 се изменя, както следва:
1.
Приложение I се заменя с текста на приложение I към настоящия регламент.
2.
Приложение II се заменя с текста на приложение II към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 28 юни 2001 година.